Von Hanno

**von Hanno**, opprinnelig **Hübner**, er en norsk slekt av tysk opprinnelse, som kom til Norge med arkitekten Andreas Friedrich Wilhelm von Hanno (født Hübner) (1826–1882), som var fra Hamburg og tegnet flere kjente byggverk i Norge.

Wilhelms far, musikklærer og bibliotekar Johann Carl Hübner (født 1790), var opprinnelig fra Königsberg. Han ble gift i Lübeck i 1820 med Catharina Dorothea F. Mauw (født 1794 i Lübeck), datter av løytnant i Lübeck Johann Conrad Mauw. De flyttet til Hamburg rundt 1826. 

Johann Carl Hübner skal angivelig ha kalt seg seg *von Hanno*, muligens som et uformelt tilleggsnavn nærmere midten av 1800-tallet. Det opprinnelige familienavnet Hübner betyr «husmann» eller «småbruker» og er et svært vanlig etternavn i Tyskland. Noe sted med navnet Hanno er ikke kjent, og det er mulig at det bare var et rent dekorativt navn. Familien var ikke adelig, og å ta et nytt navn med «von» i Tyskland på den tiden uten å være adelig var både sosialt og juridisk risikabelt, og trolig ikke offisielt anerkjent. Da sønnen, som også var født Hübner, flyttet til Norge i 1850-årene, tok han navnet von Hanno der.

Arkitekten Wilhelm var den som først kom til Norge. Senere kom enken etter broren Anton til Norge, og barna deres havnet her også.
*Andreas Friedrich Wilhelm von Hanno (1826–1882) arkitekt, gift 1859 i Hamburg med Maria Theresia Pallenberg (1827–1898)
**Carl Wilhelm von Hanno (1860–1912) arkitekt gift med Ingeborg Gjerdrum (1868–1927), datter til hoffjegermester Otto Gjerdrum (1831–1908)
***Otto Friedrich Wilhelm von Hanno (1891–1956) tegner og teaterkunstner, gift 1916 med den senere matskribenten Erna Wadel (1895–1985) og i 1927 med skuespilleren Bergljot (Lillemor) Gjems Selmer (1900–1984)
****Carl Cato von Hanno (1916–1941), flyver som omkom under krigen
****Tertit von Hanno Aasland (1928), statsviter og embetskvinne gift med bistandsarbeideren Lasse Aasland (1926–2001)
*****Morten von Hanno Aasland (1955), ambassadør
***Ingeborg von Hanno (1897–1969) hoffdame for Dronning Maud
**Albert Oscar von Hanno (1862–1938) tegner og sanitetskaptein, gift med  Maren Johanne Beate Hoffmann (1866–1954)
***Fredrik Wilhelm von Hanno (1892–1928) lege gift med Ingrid Brun (1898–1976) som senere ektet Eivind Blehr
****Lajla Theresia von Hanno (1921–2010) gift med billedhuggeren Ørnulf Bast (1907–1974)
*****Hallstein Bast (1955) politiker
***Albert Johan von Hanno (1894-1952) arkitekt og tegnelærer, gift med Ingeborg Ulstad (1919–2014)
****Eva von Hanno (1945), skuespiller
***Carl von Hanno (1901–1953) malekunstner, gift 1926 med Dorothea Henriette (Doro) Nicolaysen (1901–1993; søster til psykiater Nic Waal) og i 1938 med arkitekt og billedhugger Aasa Rigmor Osen (1919–1970)
*Anton von Hanno (1837–1880)
**Anna Amalie Louise von Hanno (1865–1935) sangpedagog gift med lektor og forfatter ektor og forfatter Jens Raabe (1861–1939)
***Anton Frantz Christian Raabe (1889–1959) lege gift 1945 med skuespilleren Tore Segelcke (1901–1979)
***Gunnar Raabe (1896–1969) forfatter og inspektør i Turistforeningen


Andreas_Friedrich_Wilhelm_von_Hanno.jpg | Wilhelm von Hanno (1826–1882) var arkitekt
Otto-von-Hanno.jpg | Otto von Hanno (1891–1956) ble tegner og teaterkunstner
GunnarRaabe.jpg | Gunnar Raabe (1896–1969) ble inspektør i Turistforeningen


## Referanser